Κατάργηση του Ειρηνοδικείου Αυλώνος Τριφυλίας περιφέρειας του Πρωτοδικείου Κυπαρισσίας και Εφετείου Καλαμάτας. Καταργείται το Ειρηνοδικείο Αυλώνος Τριφυλίας, περιφέρειας του Πρωτοδικείου Κυπαρισσίας και Εφετείου Καλαμάτας η περιφέρεια δικαιοδοσίας του οποίου υπάγεται εφεξής στο Ειρηνοδικείο Κυπαρισσίας περιφέρειας του Πρωτοδικείου Κυπαρισσίας και Εφετείου Καλαμάτας Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως. Στον Υπουργό Δικαιοσύνης αναθέτουμε τη δημοσίευση και εκτέλεση του παρόντος διατάγματος.